CELEX: 32019D2250
Language: lv
Date: 2019-12-19 00:00:00
Title: Padomes Īstenošanas lēmums (ES) 2019/2250 2019. gada 19. decembra, ar ko apstiprina Eurojust reglamentu

30.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 336/309
               
            
         PADOMES ĪSTENOŠANAS LĒMUMS (ES) 2019/2250
         2019. gada 19. decembra,
         ar ko apstiprina Eurojust reglamentu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/1727 (2018. gada 14. novembris) par Eiropas Savienības Aģentūru tiesu iestāžu sadarbībai krimināllietās (Eurojust) un ar ko aizstāj un atceļ Padomes Lēmumu 2002/187/TI (1) un jo īpaši tās 5. panta 5. punktu,
         tā kā:
         
                     (1)
                  
                  
                     Saskaņā ar Regulu (ES) 2018/1727 Eurojust kolēģijai (“Kolēģija”) ir jāpieņem Eurojust reglaments. Minētais reglaments ar īstenošanas aktiem ir jāapstiprina Padomei.
                  
               
                     (2)
                  
                  
                     Saskaņā ar Regulas (ES) 2018/1727 5. panta 5. punktu Kolēģija 2019. gada 12. decembrī apstiprināja reglamenta projektu. Reglamenta 17. pantā minēto atsevišķo reglamenta projektu par personas datu apstrādi un aizsardzību Kolēģija apstiprināja 2019. gada 16. decembrī.
                  
               
                     (3)
                  
                  
                     Reglaments un reglamenta 17. pantā minētais atsevišķais reglaments par personas datu apstrādi un aizsardzību, būtu jāapstiprina Padomei.
                  
               
                     (4)
                  
                  
                     Dānijai Regula (ES) 2018/1727 nav saistoša, un tādējādi tā nepiedalās šā lēmuma, ar kuru īsteno Regulu (ES) 2018/1727, pieņemšanā un piemērošanā.
                  
               
                     (5)
                  
                  
                     Īrijai un Apvienotajai Karalistei Regula (ES) 2018/1727 ir saistoša, un tādējādi tās piedalās šā lēmuma, ar kuru īsteno Regulu (ES) 2018/1727, pieņemšanā un piemērošanā,
                  
               IR PIEŅĒMUSI ŠO LĒMUMU.
         
            1. pants
            Ar šo tiek apstiprināts Eurojust reglaments un reglamenta 17. pantā minētais atsevišķais reglaments par personas datu apstrādi un aizsardzību.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 19. decembra,
            
               
                  Padomes vārdā –
               
               
                  Priekšsēdētājs
               
               K. MIKKONEN
            
         
         
            (1)  OV L 295, 25.11.2018., 138. lpp.